[](https://www.google.co.uk/url?sa=i&rct=j&q=&esrc=s&source=images&cd=&cad=rja&uact=8&ved=0ahUKEwiauOCAqujWAhWHORoKHVWhALcQjRwIBw&url=https://www.lighthousevictimcare.org/organisation/barnardos-barnardos-mandala-therapeutic-services-for-children-and-young-people/&psig=AOvVaw0pjJtU9BSesVi5Y97Jg6j5&ust=1507802981113585)

**Bradford SENDIASS**

**Príprava na stretnutie so školou**

**Pred stretnutím**

* Uistite sa o tom, že viete presný čas a miesto stretnutia, ako aj to s kým sa máte stretnúť.
* Máte niekoho, koho by ste mohli vziať so sebou ako oporu? Mohol by to byť niekto z priateľov, alebo príbuzných. Ak áno, tak si to dohodnite už vopred. Ak môžete, tak dajte škole vopred vedieť s kým na stretnutie prídete.
* Pripravte si všetky papiere a dokumenty, ktoré chcete zobrať na stretnutie so sebou. Uistite sa o tom, že ste si urobili kópie pre prípad, že by ste chceli niektoré z týchto dokumentov nechať škole.
* Urobte si predstavu o tom, čo by ste chceli týmto stretnutím dosiahnuť a vezmite si so sebou spísaný zoznam otázok a bodov, o ktorých chcete hovoriť.
* Je možné, že sa budete cítiť nervózny, alebo nespokojný, dokonca možno aj nahnevaný, ale skúste tieto pocit odložiť na bok a zostaňte pokojný.
* Dostavte sa na stretnutie včas!

**Na stretnutí**

* Uistite sa o tom, že poznáte všetkých prítomných a že viete, akú úlohu zohrávajú.
* Nebojte sa opýtať otázky, alebo povedať ak niečomu nerozumiete.
* Zapíšte si poznámky hlavných bodov diskusie, aby ste si pamätali to, čo vám bolo povedané.
* Nelipnite na starých problémoch z minulosti; skúste nájsť a navrhnúť pozitívne riešenia, aby sa mohli veci pohnúť vpred.
* Na konci stretnutia zhrňte to, čo si myslíte, že vám bolo povedané a ďalšie kroky, na ktorých ste sa dohodli. Dohodnite sa na ďalšom termíne stretnutia v prípade, že by to bolo potrebné, ešte pred tým, než odídete a zapíšte si kontaktné údaje na niekoho, s kým sa budete môcť priamo skontaktovať.

**Po stretnutí**

* Opýtali ste sa na všetko, čo ste sa chceli spýtať?
* Je vám jasné, čo sa bude diať ďalej?

Ak vám niečo nie je jasné, tak sa skontaktujte s vašou kontaktnou osobou v škole a požiadajte ich o vysvetlenie prípadných nejasností.

**Ak by ste chceli podrobnejšie informácie a rady, tak sa prosím skontaktujte s Barnardo’s SENDIASS:**

Telefón : 01274 513300

Email: [bradfordsendiass@barnardos.org.uk](mailto:bradfordsendiass@barnardos.org.uk)

Napíšte nám: Bradford SENDIASS

40 – 42 Listerhills Science Park

Campus Road

Bradford

BD7 1HR

Alebo navštívte našu internetovú stránku, kde nájdete viac užitočných informácií:

[www.barnardos.org.uk/bradfordsendiass](http://www.barnardos.org.uk/bradfordsendiass)Original textContribute a better translation